Kommuner, der vil spare penge på at få deres ældre borgere til at købe en robotstøvsuger, har overfortolket afgørelsen fra Det Sociale Nævn. Det skriver ritzau. Formand for Det Sociale Nævn siger, at de slet ikke har taget stilling til, om kommunen må kræve, at borgerne selv køber støvsugeren. - Vores afgørelse går udelukkende på, at modtagere af hjemmehjælp ikke kan nægte støvsugning med robotstøvsugere, siger Hannah Brandt til ritzau. Kommunernes Landsforening så ellers støvsugernes som en gylden mulighed for at spare nogle penge. - Dem, der kan anskaffe sig en støvsuger, må gøre det. Det frigiver nogle ressourcer, som vi kan bruge til pleje omsorg og træning, siger Anny Winther (V), der er formand for social- og omsorgsudvalget i KL og borgmester i Rebild Kommune til ritzau.

Referat:
Det Sociale Nævn har endnu ikke taget stilling til, om det var i orden, at Billund Kommune krævede, at deres ældre borgere købte robotstøvsugere.